Алматы қаласы әкімі

 аппараты басшысының

 2024 жылғы «\_\_\_» \_\_\_\_\_\_\_\_

 №\_\_\_бұйрығына

 15 қосымша

**Алматы қаласы әкімі аппаратының әлеуметтік даму**

**бөлімі туралы ереже**

**1. Жалпы ережелер**

 1. Әлеуметтік даму бөлімі Алматы қаласы әкімі аппаратының (бұдан әрі-бөлім) құрылымдық бөлімшесі болып табылады.

 2. Бөлім өз қызметінде Қазақстан Республикасының Конституциясын, Қазақстан Республикасының «Мемлекеттік қызмет туралы», «Сыбайлас жемқорлыққа қарсы іс-қимыл туралы» заңдарын, басқа да заңнамалық актілерді, Қазақстан Республикасы Президентінің жарлықтарын және Үкіметтің қаулыларын, Алматы қаласы әкімдігінің қаулыларын, Алматы қаласы әкімінің шешімдері мен өкімдерін, басқа да заңға тәуелді нормативтік-құқықтық актілерді, «Алматы қаласы әкімінің аппараты» коммуналдық мемлекеттік мекеме туралы ережені, сондай-ақ осы Ережені басшылыққа алады.

 3. Бөлімнің құрылымын Қазақстан Республикасының заңнамасымен белгіленген тәртіпте Алматы қаласы әкімі аппаратының басшысы бекітеді.

**2. Бөлімнің негізгі міндеттері, функциялары,**

**құқықтары мен міндеттемелері**

 4. Міндеті: қолданыстағы заңнамаға сәйкес жұмысты үйлестіру жетекшілік ететін бағыттар бойынша мемлекеттік саясатты іске асыруда Алматы қаласының жергілікті атқарушы органдарының, орталық мемлекеттік органдардың басқармалары мен аумақтық бөлімшелерінің (келісім бойынша) өзара іс-қимылын жүзеге асырады.

 Функциялар:

 1) Алматы қаласы халқының әлеуметтік дамуын қамтамасыз етуге бағытталған шараларды іске асыру жөніндегі жұмысқа қатысу;

 2) денсаулық сақтау, білім беру, әлеуметтік қорғау, еңбек инспекциясы, әйелдердің экономикалық және саяси ілгерілеуі саласындағы даму бағдарламаларының көрсеткіштеріне қол жеткізу мониторингі, Алматы қаласының кәмелетке толмағандардың заңды мүдделері мен құқықтарын қорғау.

 5. Міндеті: жұмыспен қамтудың тұрақты деңгейін қамтамасыз ету және жұмыссыздықты төмендету, халықтың әлеуметтік осал топтарын ынталандыру және тәуелділікті жою, қызметкерлердің құқықтары мен бостандықтарын сақтау жөніндегі жұмысты үйлестіру.

 Функциялар:

 1) қолайлы орта құру және халықтың өмір сүру сапасын арттыру жөніндегі саясатты іске асыруды үйлестіру;

 2) Алматы қаласының әлеуметтік инфрақұрылымын дамыту бағдарламаларының көрсеткіштеріне қол жеткізу мониторингі;

 3) азаматтардың әлеуметтік әл-ауқатын жақсарту мәселелері бойынша құжаттарды дайындауға қатысу;

 4) Алматы қаласы әкімдігінің құрылымдық бөлімшелерінің және квазимемлекеттік құрылымдардың Алматы қаласының әлеуметтік инфрақұрылымын дамыту саласындағы қызметін үйлестіру;

 5) жұмыссыздықты, жалақы бойынша берешекті төмендету және халықтың әлеуметтік осал топтарын жеке кәсіпкерлікке тарту бойынша қабылданатын шаралардың тиімділігін талдау.

 6. Міндеті: өз құзыреті шегінде бөлімге жүктелген өзге де міндеттердің орындалуын қамтамасыз ету.

 Функциялар:

 1) Алматы қаласының әкімі, Алматы қаласы әкімінің әлеуметтік даму саласындағы орынбасары өткізетін әкімдік отырыстарын, кездесулерді, кеңестерді, басқа да іс-шараларды ақпараттық-талдамалық және ұйымдастырушылық қамтамасыз ету;

 2) Президент Әкімшілігімен, Үкіметпен, Парламентпен, Алматы қаласының мәслихатымен, мемлекеттік органдармен, БАҚ-пен, қоғамдық ұйымдармен және азаматтармен өзара іс-қимылды қамтамасыз ету;

 3) қала әкімі мен оның орынбасарларының, оның ішінде көшпелі іс-шараларды жоспарлау және ұйымдастыру;

 4) бөлімнің құзыретіне кіретін мәселелер бойынша әкімнің, әкім орынбасарларының, Алматы қаласы әкімі аппараты басшысының тапсырмаларын орындау бойынша анықтамалар, ақпараттар, талдамалық материалдар дайындау процесінде мемлекеттік органдармен өзара іс-қимыл жасау;

 5) Өз құзыреті шеңберінде жеке және заңды тұлғалардың өтініштерін, петицияларды қарау;

 6) Алматы қаласы әкімінің, оның орынбасарларының, аппарат басшысының азаматтардың, оның ішінде Қазақстан Республикасы Президенті Әкімшілігі мен Үкіметінен келіп түсетін өтініштер бойынша тапсырмаларын орындау мерзімдері мен сапасының сақталуын қамтамасыз ету;

 7) Президенттің, Үкіметтің, қала әкімінің тапсырмаларын әкімдіктің құрылымдық бөлімшелерінің сапалы және уақтылы орындауына жүйелі мониторингті қамтамасыз ету, оның ішінде аппараттық кеңестерде нәтижелерді қарастыру;

 8) Алматы қаласының әлеуметтік даму саласындағы әкімдіктің құрылымдық бөлімшелеріндегі атқарушылық тәртіптің жай-күйі туралы бақылау тапсырмаларының орындалу барысын талдау, Алматы қаласының әкімі мен аппарат басшысына талдамалық материалдар дайындау.

 7. Бөлімнің құқықтары мен міндеттері:

 1) қойылған мақсаттар мен міндеттерді іске асыру үшін қажетті ақпаратты мемлекеттік басқару органдарынан және қаланың басқа да ұйымдарынан Қазақстан Республикасының заңнамасында белгіленген тәртіппен сұратуға және алуға;

 2) бөлімнің құзыретіне жататын мәселелер бойынша Алматы қаласы әкімінің қарауына ұсыныстар енгізуге;

 3) Алматы қаласының әкіміне бөлімнің құзыретіне кіретін мәселелер бойынша жергілікті мемлекеттік басқару органдарының құрылымын жетілдіру және қызметін ұйымдастыру жөнінде ұсыныстар енгізуге;

 4) Алматы қаласы әкімінің және әкімдігінің актілерін, қала әкімі бекітетін өңірлік бағдарламаларды әзірлеуге қатысуға;

 5) қала әкімі және оның орынбасарлары, аппарат басшысы өткізетін кеңестерге, Алматы қаласы әкімдігінің отырыстарына, қала әкіміне тікелей бағынатын департаменттердің, басқармалардың алқаларына, жергілікті атқарушы органдар, аудан әкімдері өткізетін іс-шараларға қатысуға;

 6) Неке және отбасы институтын нығайту, гендерлік теңдік, құқық бұзушылықтардың профилактикасы және кәмелетке толмағандардың құқықтарын қорғау жөнінде мемлекет қабылдап жатқан шараларды түсіндіру және кеңінен жариялау жөніндегі ақпараттық жұмысты қамтамасыз етуге;

 7) аудандық комиссияларға Қазақстан Республикасында 2030 жылға дейінгі отбасылық және гендерлік саясат тұжырымдамасын, Қазақстан Республикасының «Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы» Заңын іске асыру бойынша ұйымдастырушылық және әдістемелік көмекті қамтамасыз етуге;

 8) Алматы қаласы әкімінің жанындағы әйелдер істері және отбасылық-демографиялық саясат жөніндегі комиссияның, сондай-ақ кәмелетке толмағандардың істері және олардың құқықтарын қорғау жөніндегі комиссияның жұмысын және қойылған міндеттердің орындалуын қамтамасыз ете отырып, олардың қызметін үйлестіруге;

 9) бөлімнің құзыретіне кіретін мәселелер бойынша Алматы қаласы әкімі аппаратының басқармаларымен және бөлімдерімен, жергілікті өкілді және атқарушы органдармен, қоғамдық ұйымдармен өзара іс-қимыл жасауға міндетті.

**3. Бөлімнің қызметін ұйымдастыру**

7. Бөлім заңнамалық актілерге, Қазақстан Республикасы Президентінің актілеріне, Қазақстан Республикасының өзге де нормативтік құқықтық актілеріне сәйкес оның негізгі міндеттері мен функцияларын іске асыру үшін қажетті өкілеттіктерге ие.

 8. Бөлімді Қазақстан Республикасының заңнамасында белгіленген тәртіппен Алматы қаласы әкімі аппаратының басшысы қызметке тағайындайтын және қызметтен босататын бөлім басшысы басқарады.

9. Бөлім басшысы бөлімнің қызметіне жалпы басшылықты жүзеге асырады және бөлімге жүктелген міндеттердің орындалуына және оның өз функцияларын жүзеге асыруына дербес жауапты болады.

10. Бөлім басшысы уақытша болмаған кезеңде оның міндеттерін құрылымдық бөлімшенің бас инспекторларының бірі орындайды.

11. Бөлім құзыретіне кіретін мәселелер бойынша бөлім атынан басқа құрылымдық бөлімшелерге жіберілетін құжаттарға бөлім басшысы, ал болмаған жағдайда оны алмастыратын тұлға қол қояды.